ลูกกำลังฉีดยากันพิษสุนักบ้าอยู่เหลืออีก1เข็มสุดท้ายต้องฉีดเพิ่มใหมค่ะ ลูกเพื่อง2ขวบค่ะ
สวัสดีค่ะ หากยังอยู่ในระหว่างคอร์สของการฉีดวัคซีนป้องกันพิษสุนัขบ้า โดยยังเหลืออีก 1 เข็มสุดท้าย แล้วโดนสุนัขกัดอีก ไม่จำเป็นต้องเริ่มต้นฉีดวัคซีนใหม่หรือฉีดเพิ่มแต่อย่างใด ให้ไปฉีดตามกำหนดนัดเดิมค่ะ เพราะวัคซีนที่ได้ฉีดไปแล้ว ก็จะช่วยป้องกันการเกิดโรคในการโดนกัดครั้งใหม่นี้ได้ค่ะสำหรับบาดแผลที่โดนกัดใหม่ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหาย แต่หากแผลมีการบวมแดงปวด ก็ควรพาน้องไปพบแพทย์เพื่อให้ดูแลบาดแผลและจ่ายยาปฏิชีวนะที่เหมาะสมให้ค่ะ